Mesagerul și Mondo Sport victorioase din nou

Cu o echipă tânără, FCM Onești a venit pe terenul Mesagerului
(foto) cu speranța unui rezultat bun, însă experiența jucătorilor
gazdă a făcut ca cele 3 puncte să rămână la Bacău. Meciul a început
într-o notă dominantă a echipei băcăuane, care a jucat foarte
ofensiv astfel că în minutul 13 D. Gaciu a deschis scorul.
Douăsprezece minute mai târziu Beny Maghinici ridică scorul la 2-0.
Diferența de pe tabelă nu a rămas decât două minute deoarece echipa
din Onești, pe fondul relaxării mesagerilor, a reușit să marcheze
și să stabilească scorul pauzei 2-1. În a doua repriză jocul
gazdelor a fost puțin mai haotic și în ciuda numeroaselor ratări
impardonabile ale Mesagerului, FCM Onești a avut posibilitatea de a
egala, dar bara s-a opus. Câteva schimbări (Bojescu cu A. Popa,
Berza cu Rață, Gaciu cu I. Cristea și C. Corneanu cu Burghelea), au
împrospătat jocul echipei gazdă care s-a apropiat mult mai mult de
poartă, iar în minutul 81 Burghelea aduce liniștea în tabăra
Mesagerului. Pentru ca diferența să fie mai aproape de realitate în
minutul 90 G. Toma ridică scorul la 4-1. Gazdele au practicat un
joc bun în care au fost create multe ocazii de poartă, ocazii care
au fost ratate cu seninătate, numai patru din ele fiind
concretizate.

Rezultatele etapei a 28-a

AS Negri – Siretul Prăjești *
AS Mărgineni – AS Filipești *
Consart Serbănești – Voința P. Turcului *
Înfrățirea Ghimeș – Aerostar II Bacău 2-2
Inter Căiuți – Bradul M. Cașin 4-1
Sportul Răcăciuni – Măgura Tg. Ocna 2-1
ASO Buhuși – Viitorul Oituz 4-0
Athletic Dărmănești – Mondo Sport 0-4
AS Mesagerul Bacău – FCM Onești 4-1

Sursa: Mesagerul
Bacău

Articolul Mesagerul și Mondo Sport victorioase din nou apare prima dată în Liga 2.